Нарын

Нарын, — Киргизинчи Нарын облаçĕн тĕпĕ, хула. Тавралăх Хула Нарын юханшывĕн хĕрринче, тинĕс шайĕнчен 2500 метр çӳллĕшĕнче ларать. Çутçанталăк Çанталăк кунта континентлă, типĕ. Хĕл сивĕ, 145-165 кун тăсăлать. Кăрлач уйăхĕнчи температура вăтамран -17°С таран анать, çулла вара вăтамран 18°С таран хăпарать. Çулталăк хушшинче 250—300 мм юр-çумăр çăвать. Хула кун-çулĕ Хулан ĕмĕрĕ питĕ вăрăм. Ку вырăнта малтан Кашгара каякан çуту-илӳ çулĕ иртнĕ. Çак çул хĕрринче вара хĕтĕленӳ вырăнне туса лартнă пулнă. Çак хӳтĕленӳ вырăнĕ патĕнче аталанса кайнă та ĕнтĕ хула. 1994 çултанпа хулара троллейбус çӳрет. Культура Хулара Нарын патшалăх университечĕ, краеведени музейĕ, музыкăпа драма театрĕ тата «Манас Руху» халăх театрĕ вырнаçнă. Хулара «Тӳпе тăвĕсем», «Ула Ту», «Кермен Ту» турист фирмисемпе хăна çурчĕсем, «Салкын-Тор» кану вырăнĕ пур.